Amalá ai bɔ́ ! Bâsigi Égîptɛn nə́ bákə dzə́ŋ ǹkǎn. Báfidi bikabilí, bə́ nə ndi ai bikálíg, áyá bí nə abuí, ai bəbɛ́d bikabilí, áyá bə́ nə ngul, və bɔ́ təge kəə Ḿfúfúbu yǎ Ísraɛ̂l dís, təge dzə́ŋ Ńtondôbə. 2Nyé a nə hḿ tə́ fə fəg ai akə́ŋ: a nə dzǎm sɔ́ ai amalá. A nə eki təge vaa ébúg ā dzó. A tə́bə yǎ naa a lúman ai ngǎm miǹtótóm ai bə́bə̂ bə́ bǒd yā bálóé nə́ bə́ zū bɔ́ ka. 3Mǎn Égîptɛn a nə mod, sə̌ kig Zambá, bikabilí bíé bí nə ǹson nyɔ́l təge ai ǹsísīm; éyɔŋ Ǹtondôbə ǎ yi bə́dē wɔ́, ǹka a yi fás ḿbəg, ényɔ̄ báka a yi ku, bɔ́ bə́sə̄ fǔfulu bâyi mǎn dzāŋ.